Na temelju članka 109. Zakona o cestama („Narodne novine“, broj 84/11, 22/13, 54/13, 148/13, 92/14) i članka 18. Statuta Općine Jelenje (Službene novine PGŽ br. 33/09, 13/13, 6/16 i 17/17 i Službene novine Općine Jelenje  broj 5/18, 11/18) Općinsko vijeće Općine Jelenje, na 10. sjednici održanoj dana 18. rujna 2018.  donijelo je
Izmjenu i dopunu 
O D L U K E 

o nerazvrstanim cestama na području općine Jelenje
Članak 1. 
Članak 22. mijenja se i glasi;
 (l) Vlasnici, odnosno korisnici ili posjednici zemljišta dužni su na zahtjev Jedinstvenog upravnog Odjela koji upravlja nerazvrstanom cestom, odnosno koncesionara, ukloniti odnosno sanirati, drveće, grmlje, naprave, ograde, potporne i obložne zidove i druge predmete (posude za cvijeće, kamenje, kameni blokovi, cigle, drva za ogrjev i sl.) radi osiguranja preglednosti, protočnosti i sigurnosti na nerazvrstanoj cesti.
(2) Vlasnici odnosno korisnici ili posjednici zemljišta dužni su održavati drveće, grmlje, naprave, ograde, potporne i obložne zidove i druge predmete tako da ne ugrožavaju preglednost i sigurnost na nerazvrstanoj cesti.

(3) ) Ako vlasnik, odnosno korisnik ili posjednik zemljišta ne postupi sukladno odredbi stavka l. ovoga članka, Jedinstveni upravni odjel, odnosno koncesionar osigurat će izvođenje tih radova na teret vlasnika, korisnika ili posjednika zemljišta.“

Članak 2. 

U Članku 43. dodaje se stavak 4. koji glasi:

„ Za prekršaje iz stavka 1. ovoga članka kaznit će se fizička osoba novčanom kaznom u iznosu od 2.000,00 kuna.“
Članak 3. 
Ova Odluka stupa na snagu osmog dana nakon objave u „Službenim novinama Općine Jelenje“.

